Yemi Adaramodu
Yemi Adaramodu dan siyasar Najeriya ne kuma zababben Sanata mai wakiltar mazabar Ekiti ta Kudu a majalisar dattawa ta 10 a kan tikitin jam'iyyar All Progressives Congress, APC. Ya kasance shugaban ma’aikata na gwamnan jihar Ekiti sannan aka zabe shi a matsayin dan majalisar wakilai ta tarayya

Sana'ar siyasa

Adaramodu babban harkar siyasa ya fara ne da nadinsa a matsayin shugaban ma’aikatan gwamnan jihar Ekiti. Bayan haka ne aka zabe shi a matsayin dan majalisar wakilai ta tarayya sannan ya zama shugaban kwamitin ci gaban matasa. Ya tsaya takara a zaben Sanata mai wakiltar Ekiti ta Kudu a ranar 25 ga Fabrairu, 2023 da Sanata mai ci kuma tsohon shugaban marasa rinjaye na majalisar dattawa, Abiodum Olujimi na jam’iyyar People’s Democratic Party, PDP.[2] Adaramodu ya samu kuri’u 63,189 inda ya doke Olujimi wanda ya samu kuri’u 36,191. Nasarar Adaramodu a zaben ya samu sauki sakamakon rikicin jam’iyyar abokin hamayyarsa wanda ya sanya wasu magoya bayan abokin hamayyarsa suka yi masa aiki a zaben.

Nassoshi